AQUA ยันไม่ได้รับผลกระทบจากกรณีห้ามหน่วยงานรัฐฯ ใช้งบโฆษณา
AQUA ยันไม่ได้รับผลกระทบจากกรณีที่รัฐบาลห้ามหน่วยงานรัฐฯ ใช้งบโฆษณาประชาสัมพันธ์ เผยรายได้เฉพาะของหน่วยงานรัฐไม่ถึง 5 ลบ. ต่อปี-รับรายได้หลายทาง
8 ก.ย. 2558

นายธวัชไชย สุทธิกิจพิศาล ประธานเจ้าหน้าที่บริหาร บริษัท อควา คอร์เปอเรชั่น จำกัด (มหาชน) หรือ AQUA เปิดเผยว่า จากกรณีที่มีข่าวสัปดาห์ที่แล้วว่ารัฐบาลจะออกกฎหมายห้ามหน่วยงานของภาครัฐใช้งบในการทำโฆษณาประชาสัมพันธ์ เพราะที่ผ่านมาหน่วยงานรัฐบาลใช้งบประมาณโฆษณาประชาสัมพันธ์สูงถึงปีละประมาณ 8 พันล้านบาทแต่ใช้งบประมาณไม่มีประสิทธิภาพนั้น
ทั้งนี้บริษัทยืนยันว่าประเด็นดังกล่าวข้างต้น ไม่มีผลกระทบต่อผลประกอบการของบริษัทอย่างแน่นอน เนื่องจากบริษัทมีธุรกิจสื่อโฆษณาซึ่งดำเนินธุรกิจผ่านบริษัทลูกคือ บริษัท อควา แอด จำกัด มีสัดส่วนรายได้จากเฉพาะของหน่วยงานภาครัฐเพียงไม่ถึง 5 ล้านบาทต่อปี
นอกจากนี้ บริษัทยังมีแหล่งรายได้รายและกำไรจากธุรกิจอื่นๆ ทั้งธุรกิจคลังสินค้าของบบริษัทลูกอีกแห่ง TCDC ที่มีรายได้สม่ำเสมอจากสัญญาเช่าระยะยาวและยังมีโอกาสเติบโตตามแผนการลงทุนขยายพื้นที่เช่าด้วย และบริษัทมีกำไรจากธุรกิจไฟฟ้าผ่านการถือหุ้นสัดส่วน 38.40% ในบริษัท โรงพิมพต์ะวันออก (EPCO) โดยธุรกิจจะสามารถเติบโตได้ดีจากธุรกิจโรงไฟฟ้าที่มีสัญญาขายไฟฟ้าระยะยาวทั้งในและต่างประเทศที่มีความมั่นคงของทั้งกำไรและรายได้จากสัญญาขายไฟฟ้าระยะยาว และมีแผนที่จะลงทุนโครงการใหม่ๆเพิ่มอย่างต่อเนื่อง